钦定古今图书集成/明伦汇编/氏族典/第312卷 > 程绍
## 钦定古今图书集成/明伦汇编/氏族典/第312卷 > 程绍

按《明外史程绍传》：“绍字公业，德州人。祖瑶，江西右布
政使。绍举万历十七年进士，除汝宁推官，征授户科
给事中，再迁吏科左给事中。山西税使张忠以夏县
知县韩薰忤己，奏调之僻地。绍争之，帝怒，斥为民。光
宗即位，起太常少卿。天启四年，历右副都御史，巡抚
河南。魏忠贤势张，排斥正人无虚日，绍遂引疾归。崇”
祯六年，荐起工部右侍郎。越二年，乞休去，卒。